CELEX: 62014TN0413
Language: hr
Date: 2014-03-30 00:00:00
Title: Predmet T-413/14: Tužba podnesena 30. ožujka 2014. – Grigoriadis i dr. protiv Parlamenta i dr

8.12.2014   
            
            
               HR
            
            
               Službeni list Europske unije
            
            
               C 439/29
            
         Tužba podnesena 30. ožujka 2014. – Grigoriadis i dr. protiv Parlamenta i dr
   (Predmet T-413/14)
   (2014/C 439/39)
   Jezik postupka: grčki
   
      Stranke
   
   
      Tužitelji: Grigoris Grigoriadis (Atena, Grčka), Faidra Grigoriadou (Atena), Ioannis Tsolias (Solun, Grčka), Dimitrios Alexopoulos (Solun), Nikolaos Papageorgiou (Atena) i Ioannis Marinopoulos (Atena) (zastupnik: Ch. Papadimitriou, odvjetnik)
   
      Tuženici: Europski parlament, Europsko vijeće, Vijeće Europske unije, Europska komisija, Europska središnja banka, Eurogrupa
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               utvrdi da su tuženici propustili usvojiti zakonodavne mjere potrebne da bi se izričito izuzelo iz prisilnog sudjelovanja u programu PSI propisanog za osobe koje su po grčkom pravu imatelji obveznica, za obveznice koje su tužitelji stekli od grčke države,
            
         
               —
            
            
               omogući tužiteljima, po osnovi izravno primjenjivog akta – direktive, uredbe ili drugog pravnog akta Zajednice – da ostvare povrat cjelokupne vrijednosti njihovih obveznica uključenih u program PSI, a da oni o tome nisu bili ni obaviješteni niti su na to pristali, i
            
         
               —
            
            
               dosudi naknadu štete u iznosu od 5 00  000 eura, po osnovi izravno primjenjivog akta – direktive, uredbe ili drugog pravnog akta Zajednice – svakom od tužitelja, zbog teškoća, štete i teških povreda temeljnih prava koje su pretrpjeli.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog: zakonski i drugi propisi, kojima je Grčka uvela prisilno sudjelovanje u PSI-u osoba koje su po grčkom pravu imatelji obveznica, predstavljaju akte Europske unije.
            
         
               2.
            
            
               Drugi tužbeni razlog: mjere koje je grčka vlada usvojila radi rješavanja problema grčkog duga u stvarnosti su propisane od strane institucija Europske unije, konkretno ESB-a i Europske komisije.
            
         
               3.
            
            
               Treći tužbeni razlog: tuženici su propustili usvojiti zakonodavne mjere potrebne da bi se obveznice grčkog duga čiji su imatelji tužitelji izričito izuzelo aktima grčkog Vijeća ministara kojima su definirani uvjeti primjene PSI-a u Grčkoj.
            
         
               4.
            
            
               Četvrti tužbeni razlog: propust izričitog izuzimanja njihovih obveznica od sudjelovanja u PSI-u tužiteljima je uzrokovao izravnu, osobnu i ozbiljnu štetu te ih je time lišio temeljnih prava.
            
         
               5.
            
            
               Peti tužbeni razlog: sve zakonodavne mjere grčke vlade usvojene su po uputi ili, točnije, po odluci Eurogrupe, ECOFIN-a, ESB-a i Europske komisije.